**РЕПУБЛИКА СРПСКА**

**ГРАД ДОБОЈ**

**ОДБОР ЗА ЖАЛБЕ**

**ИЗВЈЕШТАЈ О РАДУ**

**ОДБОРА ЗА ЖАЛБЕ ГРАДА ДОБОЈ**

**ЗА 2018. ГОДИНУ**

1. **Уводне напомене**

Овај извјештај представља преглед рада Одбора за жалбе Града Добој у предметима одлучивања у другом степену о жалбама учесника јавног конкурса у поступку запошљавања у Градску управу, те о жалбама које се односе на статусна питања службеника и намјештеника запослених у Градској управи Града Добој.

Одбор за жалбе Града Добој своју функцију извршава у складу са Законом о службеницима и намјештеницима у органима јединице локалне самоуправе ("Службени гласник Републике Српске" број: 97/16).

Одредбама члана 154. Закона о службеницима и намјештеницима у органима јединице локалне самоуправе прописано је да Одбор у свом саставу има предсједника и два члана, те је у свом раду самосталан. Предсједник и чланови Одбора за жалбе немају статус службеника и намјештеника у Градској управи.

1. **Правни оквир Одбора за жалбе Града Добој**

Закони и подзаконски акти донесени на основу закона чинили су правни оквир за рад Одбора за жалбе у 2018. години и то:

* Закон о службеницима и намјештеницима у органима јединице локалне самоуправе ("Службени гласник Републике Српске" број: 97/16),
* Закон о локалној самоуправи ("Службени гласник Републике Српске" број:97/16),
* Закона о раду ("Службени гласник Републике Српске“ број: 1/16),
* Закон о општем управном поступку ("Службени гласник Републике Српске" број: 13/02, 87/07 и 50/10),
* Правилник о унутрашњој организацији и систематизацији радних мјеста Градске управе Града Добој („Службени гласник Града Добој“, број: 4/17),
* Уредбе о категоријама, звањима и условима за обављање послова службеника у јединицама локалне самоуправе („Службени гласник Републике Српске“, број: 10/17),
* Правилник о пријему у радни однос службеника и намјештеника у Градску управу Добој („ Службени гласник Град Добој“, број: 8/17),
* Појединачни колективни уговор за запослене у Градској управи Града Добој („Службени гласник Града Добој“, број: 4/17) и Анекс Појединачног колективног уговора („Службени гласник Града Добој“, број: 8/17).

1. **Предмети у 2018. години**

У предмету број: 01-013-1/18 од 13.02.2018. године, Одбор за жалбе Града Добој је рјешавао по жалби Исић Нермине против рјешења о премјештају запослених службеника у Градској управи број: 02-126-267/17 од 25.12.2017. године, - поступак је правоснажно окончан.

У предмету број: 01-013-2/18 од 01.06.2018.године, Одбор за жалбе Града Добој је рјешавао по жалби Пијетловић Жељане против акта Градоначелника Града број: 02-120-38/18 од 27.04.2018. године, по основу учешћа на Јавном конкурсу број: 02-120-19/18 од 13.03.2018. године за пријем приправника са високом стручном спремом – дипл.инж. саобраћаја на одређено вријеме у трајању до 1 (једне) године који је објављен у дневном листу „Глас Српске“ дана 22.03.2018. године , и у „Сл.Гласник РС“ број 28.03.2018. године - поступак је правоснажно окончан.

У предмету број: 01-013-3/18 од 26.11.2018.године, Одбор за жалбе Града Добој је рјешавао по жалби Кахримановић Нихаде против рјешења о престанку рада број: 02-126-73/18 од 29.10.2018. године, поступак је правоснажно окончан .

У предмету број: 01-013-4/18 од 26.11.2018 .године, Одбор за жалбе Града Добој је рјешавао по жалби Девић Слободана против рјешења о престанку рада број: 02-126-72/18 од 29.10.2018. године, поступак је правоснажно окончан.

Укупан број предмета по којим је рјешавао Одбор за жалбе Града Добој у 2018. години је 4 (четири).

Добој, 31.12.2018. године ПРЕДСЈЕДНИК ОДБОРА ЗА ЖАЛБЕ

Број: 01-013-5/18 Палексић Ненад, дипл. правник